Wallada bint al-Mustakfi

Wallada bint al-Mustakfi (araba: ولادة بنت المستكفي), naskiĝis en 1001 en Kordovo, tie mortis la 26-an de marto 1091, estis andaluzia poetino kaj princinoLópez de la Plaza, G. Al-Andalus: Mujeres, sociedad y religió. Málaga, Universidad de Málaga, 1992..  Ŝi ankaŭ vivintus tre netradician kaj polemikan vivon por islama virino dum sia tempo.

Wallada bint al-Mustakfi estis la filino de kalifo Mohamedo la 3-a (Umaiad-dinastio). Ŝia patro mortis en 1025, kaj kiel sia sola infano ŝi heredis sian tutan privatan riĉaĵon. Ŝia statuso kiel princino kaj riĉaĵo permesis al ŝi vivi sendependan vivon, en sia propra palaco, en maniero kiu ne eblis por la plej multaj virinoj.

 Poezio 
Wallada bint al-Mustakfi havis grandan intereson pri literaturo kaj poezio. Ŝi estis agnoskita poetino kaj donis lecionojn al studentinoj pri poezio kaj la arto de amo: inter ŝiaj plej famaj studentoj estis poeto kaj kalifo Mohja Al Kortoubiya (ar: مهجة بنت التياني), kiu mencias ŝin en liaj verkoj. En al-Andalus poezio tiutempe ofte estis trejnita dum literaturaj renkontiĝoj kie la partoprenantoj inventis daŭrigojn de jam ekzistantaj duonfinitaj poemoj, kaj tiuj renkontiĝoj estis normale ekskluzive viraj. Wallada bint al-Mustakfi mem komencis okazigi tiujn poeziajn kunvenojn en sia propra palaco, kie ŝi sukcese konkuris kontraŭ viraj poetoj. Asociiĝante tiamaniere kun viroj kun kiuj ŝi ne estis parenca, ŝi malobservis la idealon de nuntempa Islamo de seksapartigo, io kiu igis ŝin tre kontestata en sia tempo. 

 Poemo tradukita al Esperanto 
Kiam vesperiĝas,

atendu mian viziton,

ĉar mi vidas, ke la nokto estas

tiu, kiu plej bone kaŝas sekretojn;

Mi sentas amon al vi,

ke se la steloj sentus ĝin,

la suno ne brilus,

nek la luno leviĝus kaj la steloj

ne entreprenus sian noktan vojaĝon.

 Poembrodita tuniko sen hiĝabo 
Ŝi ankaŭ ne surmetis vualon sed aperante publike sen hiĝabo portante travideblajn tunikojn broditaj kun siaj propraj poemoj, io nepensebla por virino en nuntempa islama kulturo. Tamen, ŝi estis defendita kontraŭ nuntempaj akuzoj de manko de "honoro" interalie de la filozofo Ibn Hazm (ar:  أبو محمد علي بن احمد بن سعيد بن حزم).

Wallada bint al-Mustakfi estas konata pro ŝia rilato kun la poeto kaj politikisto Ibn Zaydún (ar: ابن زيدون), rilato kiu estis konservita sekreta eksteren. La plimulto de ŝiaj konservitaj poemoj traktas ilian rilaton. Ŝi poste komencis rilaton kun sia rivalo, la politikisto kaj veziro Ibn Abdús, kun kiu ŝi vivis sen geedziĝi kun li por la resto de sia vivo. 

 Muziko 
En 2003, Eduardo Paniagua, kiu okupiĝas pri antikva muziko, kune kun la ensemblo El Arabi, publikigis kompaktdiskon (KD) kun muzika interpretado de poemoj de Wallada kaj Ibn Zajdun(es) Wallada • Ibn Zaydún / El Arabí Ensemble · Eduardo Paniagua, www.sonusantiqva.org [alirita 2024-08-10].

 Literaturo 

 A. Ben Abdessalam: “Wallāda” en Enciklopedio de Islamo. Nova eldono, Vol. 11, p. 133.

 Referencoj 

 Vidu ankaŭ 
Araba poezio

 Eksteraj ligiloj 
Música Andalusí "Wallada bint al-Mustakfi", YouTube
Kategorio:Arabaj poetoj
Kategorio:Homoj de Al-Andalus
Kategorio:Princinoj
Kategorio:Mortintoj en 1091
Kategorio:Naskiĝintoj en 1001
Kategorio:Virinoj
Kategorio:Tekst-arto